МОДЕЛ УГОВОРА

|  |  |  |
| --- | --- | --- |
|  |  | |
| Закључен дана |  | 2021. године између уговорних страна: |

1. Општинске управе општине Врњачка Бања, ул.Крушевачка 17, 36210

Врњачка Бања, ПИБ 100917981, матични број 07175981, коју заступа Славиша Пауновић, Начелник Општинске управе, број рачуна : 840-75640-91 код Управе за трезор Краљево, Филијала Врњачка Бања (у даљем тексту: Наручилац)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту Извршилац услуге)

Уговорне стране констатују:

Уговорне стране констатују: - да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 – у даљем тексту: Закон), спровео отворени поступак јавне набавке за набавку услуге хуманог хватања и збрињавања напуштених паса на територији општине Врњачка Бања, ЈН 20/21;

- да је Извршилац услуге доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач),а која је код Наручиоца заведена под бројем\_\_\_\_\_\_\_\_\_\_\_ (уписује Наручилац) и која чини саставни део овог уговора;

- да је Наручилац у складу са чланом 146. став 1. Закона, на основу Понуде Извршиоца услуге и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Извршиоца услуге за услугу хуманог хватања и збрињавања напуштених паса на територији општине Врњачка Бања.

ПРЕДМЕТ УГОВОРА

**Члан 1.**

Уговорне стране су сагласне да је предмет овог уговора пружање услуга хуманог хватања и збрињавања напуштених паса на територији општине Врњачка Бања и да се Извршилац услуге обавезује да за рачун Наручиоца врши следеће услуге: хватање, евидентирање, превоз, вакцинација и чишћење од паразита збринутих животиња, стерилизацију и обележавање (микрочипом), израду целокупне документације везане за евиденцију животиња, смештај и исхрану по важећем Закону о ветеринарству РС и Закону о добробити животиња РС, хуману еутаназију заражених животиња опасних по околину, враћање паса који су прошли стручну тријажу на првобитно место хватања, имобилизацију паса коришћењем најмодернијих средстава ( мередов-мреже или друга законом дозвољена опрема) сходно Закону о ветеринарству РС и Закону о добробити животиња РС.

**Члан 2.**

Јединична цена услуге хуманог хватања и збрињавања напуштених паса на територији општине Врњачка Бања по акцији- једном хватању, износи \_\_\_\_\_\_\_\_\_\_\_\_ динара без ПДВ, односно \_\_\_\_\_\_\_\_\_\_\_\_ дин. са ПДВ.

Уговорена вредност по овом уговору не може прелазити износ процењене вредност јавне набавке која износи 1.200.000,00 дин. без ПДВ, односно 1.440.000,00 дин.са ПДВ, и иста зависи од укупног броја реализованих акција у току уговореног периода до 31.03.2022.године.

Коначно уговорена цена по овом уговору биће исплаћена по основу коначног

извештаја комуналног инспектора о броју укупно извршених акција са прегледом по месецима.

Цена по акцији – једном хватању је фиксна за све време трајања уговора и не може се мењати. Цена укључује све зависне трошкове које Извршилац услуге има у реализацији предметне услуге.

У оквиру уговорене вредности Извршилац услуга се обавезује да се одазове на сваки позив Наручиоца и ван уговорених максималних месечних акција, у складу са договором између уговарача, а о чему ће водити надлежност комунална инспекција.

**Члан 3.**

Уговор ce закључује за период до 31.03.2022.године, рачунајући од дана закључења уговора, с тим што је почетак реализације предметне услуге у 2021.години а завршетак реализације ће бити у 2022.години.

Финансијке обавезе у погледу плаћања предметне услуге које доспевају у 2022.години биће реализоване највише до износа средстава која ће бити одобрена у буџетској 2022. години за ту намену у складу са чл. 7 Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода , захтевају плаћање у више година „ Сл. гласник РС“ 21/2014) .

**Члан 4.**

Извршилац је у моменту потписивања овог уговора уредно доставио потписану бланко соло меницу, регистровану код Народне Банке Србије, без жираната у

корист Наручиоца, са меничним овлашћењем за Корисника соло менице за попуну у висини од 10% од уговорене вредности набавке без ПДВ, са клаузулом „без протеста“ и „по виђењу“, на име доброг извршења посла, која ће трајати 15 (петнаест) дана дуже од истека рока важности уговора.

**Члан 5.**

Наручилац је у обавези да:

- пре потребе вршења услуге упути писмени захтев извршиоцу услуге (поштом, факсом или меилом),

-обезбеди стручну сарадњу комуналног инспектора са извршиоцима услуга на терену.

**Члан 6.**

Извршилац је у обавези да:

-најдуже у року од\_\_\_\_\_\_\_\_\_\_ дана по добијању писменог захтева наручиоца изврши услугу,

-врши услугу на територији општине Врњачка Бања,

-да услуге хуманог хватања и збрињавања напуштених паса пружа у свему према условима из конкурсне документације и прихваћене понуда

-да услуге хуманог хватања и збрињавања напуштених паса изврши у складу са важећим Законом о добробити животиња.

Извршилац је дужан да води евиденцију пружених услуга и да наручиоцу подноси извештај о извршеним услугама за сваког пса. Наручилац ће пре почетка реализације уговора именовати надзорни орган – комуналног инспектора који ће извршиоцу давати налоге, упутства и смернице за рад, по којима је извршилац дужан да поступи. Извршилац се обавезује да пружи услуге према упутствима надзорног органа. Физички обим извршења услуга, диманику, место (локацију) одређује наручилац у складу са потребама, а у зависности од стања на терену.

**Члан 7.**

Наручилац се обавезује да плати Извршиоцу услуге уговорену цену за испоручена добра која су предмет овог уговора у року до 45 календарских дана у складу са у складу са Законом о роковима измирења новчаних обавеза у комерцијалним трансакцијама („Сл.гласник РС, бр. 119/12, 68/15 и 1138/2017) и Правилника оначину и поступку регистровања фактура, односно дреугих захтева за исплату, као и начину вођења и сдаржају Централног регостра фактура („ Сл.гласник РС“, бр. 7/2018, 59/2018 и 8/2019).

Рачуни за извршене услуге морају бити оверени од стране одговорног лица

Наручиоца и овлашћеног лица Извршиоца и заједно са записником чине основ за плаћање.

**Члан 8.**

Уколико Извршилац закасни са извршењем услуге из члана 1. овог Уговора у року из члана 4. овог Уговора, обавезан је да за сваки дан закашњења плати Наручиоцу износ од 0,2 % укупне уговорене вредности, с тим да укупан износ

уговорене казне не може прећи 5% уговорене вредности.

Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене.

Право на наплату уговорене казне не утиче на право Наручиоца да захтева накнаду штете.

**Члан 9.**

Извршилац услуге, достаљањем Решења Министарства пољопривреде, шумарства и водопривреде - Управа за ветерину, о испуњености ветеринарско – санитарних услова за обављање наведених услуга, гарантује професионално и стручно обављање посла који је предмет закључења овог уговора.

**Члан 10.**

Наручилац има право да једнострано откаже уговор у свако доба без отказног рока, ако Извршилац не извршава обавезе на уговорен начин и у уговореним роковима, о чему писмено обавештава Извршиоца.

**Члан 11.**

Уговорне стране су сагласне да се на све међусобне односе који нису дефинисани овим уговором, примењују одредбе Закона о облигационим односима, Закона о ветеринарству, Закона о добробити животиња, као и други прописи који регулишу ову материју.

**Члан 12.**

За сва спорна питања која настану у вези са извршењем овог уговора, уговорне стране решаваће споразумно.

За евентуалне спорове по овом уговору уговара се надлежност Привредног суда у Краљеву.

**Члан 13.**

Уговор је закључен у 4 (четири) истоветна примерка, од којих свака страна

задржава по 2 (два) примерка.